Case ID: 1219589
Sentence 14: Apelyasiya instansiyası məhkəməsi birinci instansiya məhkəməsinin qətnaməsini qismən mübahisəli avtomobilə aid hissədə ləğv edib, qarşılıqlı iddianı həmin avtomobilə aid hissədə də rədd edərkən, qarşılıqlı iddianın bütövlükdə əsassız olmasına, avtomobilə aid hissədə qarşılıqlı iddianı qismən təmin etməklə birinci instansiya məhkəməsinin düzgün nəticəyə gəlməməsinə istinad edib və hüquqi mövqeyini Ailə Məcəlləsinin 31.1, 32.1, 32-ci maddələrinin və digər maddi, prosessual hüquq normalarının tələbləri ilə əsaslandırıb.Kasasiya instansiyası məhkəməsi apelyasiya instansiyası məhkəməsinin gəldiyi bu nəticə ilə razılaşır və hesab edir ki, apelyasiya instansiyası məhkəməsi işə baxarkən maddi və prosessual hüquq normalarının tələblərini hazırki mülki mübahisəyə düzgün tətbiq edib, maddi hüquq normalarının tətbiqində və təfsirində səhvə yol verməyib və işdə, apelyasiya instansiyası məhkəməsinin qətnaməsinin kasasiya qaydasında ləğv edilməsi və ya dəyişdirilməsi üçün əsaslar yoxdur.